CELEX: 62010CJ0574
Jäsenyysvelvoitteiden noudattamatta jättäminen
Direktiivi 2004/18/EY
Julkiset palveluhankinnat
Arkkitehti- ja insinööripalvelut
Julkisen rakennuksen peruskorjaushankkeeseen liittyvät tutkimus-, suunnittelu- ja valvontapalvelut
Hankkeen toteuttaminen useassa vaiheessa budjettisyistä
Hankinnan arvo

Jäsenyysvelvoitteiden noudattamatta jättäminen – Julkisia rakennusurakoita sekä julkisia tavara- ja palveluhankintoja koskevien
sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY
(EUVL L 134, s. 114) 2, 9 ja 20 artiklan, luettuina yhdessä 23–55 artiklan kanssa, rikkominen – Useat arkkitehtipalveluja
koskevat samaan rakennushankkeeseen liittyvät sopimukset, jotka Niedernhausenin kunta on tehnyt insinööritoimiston kanssa
ilman unionin laajuista tarjouspyyntöä – Palveluhankintaa koskevan sopimuksen jakaminen osiin – Hankinnan arvon määrittäminen
Ratkaisu
1)
Saksan liittotasavalta ei ole noudattanut julkisia rakennusurakoita sekä julkisia tavara- ja palveluhankintoja koskevien sopimusten
tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY 2, 9 ja 20
artiklan, luettuina yhdessä 23–53 artiklan kanssa, mukaisia velvoitteitaan, koska Niedernhausenin kunta on tehnyt sen alueella
sijaitsevan Autalhalle-nimisen julkisen rakennuksen peruskorjaukseen liittyvien arkkitehtipalvelujen hankintaa koskevan sopimuksen,
jonka arvo ylitti kyseisen direktiivin 7 artiklan b alakohdassa säädetyn kynnysarvon, ilman Euroopan unionin laajuista tarjouspyyntöä.
2)
Saksan liittotasavalta velvoitetaan korvaamaan oikeudenkäyntikulut.